wannaphong/clean_thaiwikipedia huggingface dataset:
# เส้นทางพลิกผันของราชันอมตะ
เป็นซีรีส์ไลต์โนเวลญี่ปุ่นที่เขียนโดยยู โอคาโนะ และวาดภาพโดย Jaian ได้รับการตีพิมพ์ต่อเนื่องออนไลน์ผ่านทางเว็บไซต์โชเซ็ตสึกะ นิ นาโรตั้งแต่เดือนกันยายน พ.ศ. 2559 ต่อมาถูกตีพิมพ์โดยสำนักพิมพ์โอเวอร์แลป ซึ่งตีพิมพ์ไปแล้วจำนวน 14 เล่มตั้งแต่เดือนตุลาคม พ.ศ. 2560 ภายใต้สำนักพิมพ์โอเวอร์แลป โนเวล

การดัดแปลงเป็นมังงะที่วาดโดยไฮจิ นากาโซเนะ ได้รับการตีพิมพ์ในเว็บไซต์คอมิกส์ การ์โดของโอเวอร์แลป ตั้งแต่เดือนพฤศจิกายน พ.ศ. 2560 โดยมีการรวบรวมตีพิมพ์เป็นเล่ม (ทังโกบง) ออกเป็น 12 เล่ม ณ เดือนธันวาคม พ.ศ. 2566 ซีรีส์อนิเมะทางโทรทัศน์ดัดแปลงโดยสตูดิโอคอนเน็กต์ ออกอากาศตั้งแต่เดือนมกราคมจนถึงเดือนมีนาคม พ.ศ. 2567 มีการประกาศฤดูกาลที่สองแล้ว

 ตัวละคร 

 สื่อ 
 ไลต์โนเวล 
เส้นทางพลิกผันของราชันอมตะเขียนโดยยู โอคาโนะ ได้เริ่มตีพิมพ์ออนไลน์ผ่านทางเว็บไซต์โชเซ็ตสึกะ นิ นาโร เมื่อวันที่ 22 กันยายน พ.ศ. 2559 ต่อมาซีรีส์นี้ได้รับการตีพิมพ์โดยโอเวอร์แลป ซึ่งเริ่มตีพิมพ์นวนิยายพร้อมภาพประกอบที่วาดโดย Jaian เมื่อวันที่ 25 ตุลาคม พ.ศ. 2560 ภายใต้สำนักพิมพ์โอเวอร์แลป โนเวล ณ วันที่ 25 ธันวาคม พ.ศ. 2567 ได้ออกจำหน่ายหนังสือไปแล้วจำนวน 14 เล่ม ได้รับการแปลและตีพิมพ์เป็นภาษาไทยสำนักพิมพ์เดกซ์เพรส

 จำนวนเล่ม 

 มังงะ 
การดัดแปลงเป็นมังงะที่วาดโดยไฮจิ นากาโซเนะ เริ่มตีพิมพ์เป็นตอนในออนไลน์ผ่านเว็บไซต์คอมิกส์ การ์โดของโอเวอร์แลป เมื่อวันที่ 24 พฤศจิกายน พ.ศ. 2560 ณ วันที่ 25 ธันวาคม พ.ศ. 2566 ได้วางจำหน่ายหนังสือไปแล้วจำนวน 12 เล่ม ได้รับการแปลและตีพิมพ์เป็นภาษาไทยสำนักพิมพ์เดกซ์เพรส

 จำนวนเล่ม 

 อนิเมะ 
มีการประกาศสร้างเป็นซีรีส์อนิเมะทางโทรทัศน์ในงาน "Overlap Bunko 9th Anniversary Online Event" เมื่อวันที่ 17 เมษายน พ.ศ. 2565 ผลิตโดยสตูดิโอคอนเน็กต์และกำกับโดยโนริอากิ อาคิทายะ บทที่เขียนโดยยูกิเอะ ซูงาวาระ ออกแบบตัวละครโดยทาคาโอะ ซาโนะ และเพลงประกอบที่แต่งโดยชุน นาริตะ ซีรีส์นี้ออกอากาศตั้งแต่วันที่ 8 มกราคมจนถึงวันที่ 25 มีนาคม พ.ศ. 2567 ทางช่องเอที-เอ็กซ์และเครือข่ายอื่น ๆ เพลงเปิดของเรื่องคือ "Immortal" ร้องโดย Juvenile ส่วนเพลงปิดของเรื่องคือ "Keep Your Fire Burning" ขับร้องโดยมาโอะ อาเบะ มิวส์ คอมมิวนิเคชันเป็นผู้ถือลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้ 

มีการประกาศฤดูกาลที่สองในงานครบรอบ 10 ปีของโอเวอร์แลป บุนโกะ เมื่อวันที่ 15 ธันวาคม พ.ศ. 2567

 รายชื่อตอน 

 หมายเหตุ
# ปราโบโว ซูบียันโต
ปราโบโว ซูบียันโต โจโยฮาดีกูซูโม (เกิดวันที่ 17 ตุลาคม ค.ศ. 1951) เป็นนักการเมือง นักธุรกิจ และนายพลกิตติมศักดิ์เกษียณอายุชาวอินโดนีเซีย ซึ่งดำรงตำแหน่งประธานาธิบดีคนที่ 8 ของอินโดนีเซีย   ปราโบโวจะเป็นประธานาธิบดีคนที่สามของอินโดนีเซียที่มีภูมิหลังทางการทหาร ต่อจากซูฮาร์โต อดีตพ่อตาของเขา และ ซูซีโล บัมบัง ยูโดโยโน โดยในปี ค.ศ. 1998 เขาถูกปลดประจำการจากกองทัพ และต่อมาถูกห้ามไม่ให้เข้าสหรัฐอเมริกา เนื่องจากถูกกล่าวหาว่ากระทำการละเมิดสิทธิมนุษยชน

ปราโบโว ซูบียันโต สำเร็จการศึกษาจากสถาบันการทหารแห่งอินโดนีเซีย (Akademi Militer Nasional) ในปี ค.ศ. 1970 และส่วนใหญ่รับราชการในหน่วยรบพิเศษ (Kopassus) จนกระทั่งได้รับการแต่งตั้งให้เป็นหัวหน้าหน่วยบัญชาการสำรองเชิงยุทธศาสตร์ (Kostrad) ในปี ค.ศ. 1998 เขามักถูกนิยามว่าเป็นชาตินิยมฝ่ายขวา 

ในช่วงต้นปี ค.ศ. 2008 กลุ่มคนใกล้ชิดของปราโบโว ได้ก่อตั้งพรรคขบวนการอินโดนีเซียยิ่งใหญ่ หรือเกอรินดรา ในการเลือกตั้งประธานาธิบดีปี ค.ศ. 2009 เขาลงสมัครชิงตำแหน่งรองประธานาธิบดีในฐานะผู้สมัครคู่กับเมกาวาตี ซูการ์โนปูตรี แต่ไม่ได้รับการเลือกตั้ง เขาลงสมัครในการเลือกตั้งประธานาธิบดีปี ค.ศ. 2014  และพ่ายแพ้ต่อโจโก วีโดโด ผู้ว่าการกรุงจาการ์ตา ซึ่งเขาโต้แย้งผลการเลือกตั้งในตอนแรก  เขาลงสมัครชิงตำแหน่งประธานาธิบดีอีกครั้งแต่ไม่ประสบความสำเร็จในปี ค.ศ. 2019 โดยมี ซันดิยะกา อูโน เป็นผู้สมัครร่วม และได้รับการสนับสนุนจากเกอรินดรา พรรคยุติธรรมรุ่งเรือง พรรคอาณัติแห่งชาติ พรรคประชาธิปไตย และพรรคเบอะร์กายา . การที่เขาปฏิเสธที่จะยอมรับผลการเลือกตั้งทำให้ผู้ติดตามของเขาออกมาประท้วงซึ่งก่อให้เกิดการจลาจลที่นองเลือดในจาการ์ตา อย่างไรก็ตาม หลังจากการขับเคี่ยวที่ดุเดือด ปราโบโวเข้าร่วมคณะรัฐมนตรีในตำแหน่งรัฐมนตรีว่าการกระทรวงกลาโหมในช่วงปี ค.ศ. 2019 ถึง ค.ศ. 2024 

เมื่อวันที่ 10 ตุลาคม ค.ศ. 2021 เกอรินดราประกาศให้ปราโบโวเป็นผู้สมัครในการเลือกตั้งประธานาธิบดีอินโดนีเซียในปี ค.ศ. 2024  วันที่ 12 สิงหาคม ค.ศ. 2022 ปราโบโวประกาศว่าเขายอมรับการเสนอชื่อของเกอรินดรา  ปราโบโวประกาศชัยชนะในการเลือกตั้งเมื่อวันที่ 14 กุมภาพันธ์ โดยการสำรวจความคิดเห็นอย่างไม่เป็นทางการในช่วงแรกแสดงให้เห็นว่าเขามีคะแนนนำในการลงคะแนนรอบแรก  เมื่อวันที่ 20 มีนาคม คณะกรรมการการเลือกตั้งทั่วไป (KPU) รับรองผลการเลือกตั้งและประกาศให้เขาเป็นประธานาธิบดีคนใหม่ของอินโดนีเซีย  ศาลรัฐธรรมนูญอินโดนีเซียยืนยันสถานะของเขาเมื่อวันที่ 22 เมษายน ค.ศ. 2024  ปัจจุบันรัฐบาลของโจโก วีโดโด กำลังเตรียมการสำหรับกระบวนการเปลี่ยนผ่านสู่รัฐบาลในอนาคตของปราโบโว 

ชีวิตส่วนตัว
# สนามแข่งม้าโตเกียว
สนามแข่งม้าโตเกียว  ตั้งอยู่ในเมืองฟุจู จังหวัดโตเกียว ประเทศญี่ปุ่น สร้างขึ้นในปี พ.ศ. 2476 ได้รับการกย่องว่าเป็น "สนามแข่งม้าแห่งสนามแข่งม้า" ของประเทศญี่ปุ่น สนามแข่งม้าโตเกียวมีความจุ 223,000 คน และมีที่นั่ง 13,750 ที่

สนามแข่งม้าโตเกียวเป็นที่จัดการแข่งม้าระดับ G1 (เกรด 1) จำนวนมาก เช่น เจแปนคัพ โตเกียวยูชุน และยาซูดะคิเน็น
# โจ ฮิวกิลล์
โจเซฟ เบรนเนน ฮิวกิลล์ (เกิด 19 ตุลาคม 2003) เป็นนักฟุตบอลอาชีพชาวอังกฤษ ปัจจุบันเล่นเป็นกองหน้าตัวกลางให้กับแมนเชสเตอร์ยูไนเต็ด

 ชีวิตวัยเด็ก 
ฮิวกิลล์เกิดที่เมืองเดอรัม เริ่มเป็นนักฟุตบอลเยาวชนกับนิวคาสเซิลยูไนเต็ด ซึ่งเขาใช้เวลาหนึ่งปีก่อนที่จะเข้าร่วมทีมซันเดอร์แลนด์ซึ่งเป็นทีมคู่แข่งของนิวคาสเซิล 

 ระดับสโมสร 
 แมนเชสเตอร์ยูไนเต็ด 
ฮิวกิลล์เซ็นสัญญากับแมนเชสเตอร์ยูไนเต็ดเมื่อวันที่ 1 กรกฎาคม 2020 โดยมีรายงานว่าสโมสรจากแมนเชสเตอร์ต้องต่อสู้กับสโมสร 2 สโมสรจากลอนดอนอย่างอาร์เซนอลและทอตนัมฮอตสเปอร์ พร้อมกับสโมสรอื่น ๆ สำหรับลายเซ็นของเขา เส้นทางของเขาเริ่มต้นอย่างสดใส พร้อมกับผลงานที่โดดเด่นของเขาในเกมกับลิเวอร์พูลรุ่นอายุไม่เกิน 23 ปี ซึ่งเขายิงได้ 4 ประตูจากการชนะ 6–3 ในกรณีนี้ เขากลายเป็นเพียงผู้เล่นคนที่สองในประวัติศาสตร์แมนเชสเตอร์ยูไนเต็ดที่ยิงได้ 4 ประตูใน 1 นัดกับลิเวอร์พูล ต่อจากสตีฟ โจนส์ในเกมสำรองในปี 1977

ฮิวกิลล์ถูกเรียกตัวไปฝึกซ้อมกับทีมชุดใหญ่ของแมนเชสเตอร์ยูไนเต็ดสำหรับการเตรียมปรีซีซั่นฤดูกาล 2021–22 เขาลงเล่นในเกมกระชับมิตรกับดาร์บีเคาน์ตีและควีนส์พาร์กเรนเจอส์

เขาเซ็นสัญญาฉบับใหม่กับสโมสรในเดือนกรกฎาคม 2021

เมื่อวันที่ 1 กุมภาพันธ์ 2023 ฮิวกิลล์เป็น 1 ใน 3 ดาวรุ่งของแมนเชสเตอร์ยูไนเต็ดที่ย้ายไปร่วมทีมออลทริงงัมในเนชันนัลลีกโดยยืมตัวไปตลอดนัดที่เหลือของฤดูกาล
# วารุง
วารุง  เป็นชื่อเรียกร้านค้าขนาดเล็กในครอบครัวรูปแบบหนึ่งของประเทศอินโดนีเซีย วารุงมีอยู่หลากหลายรูปแบบทั้งเป็นร้านของชำ ร้านอาหาร หรือแม้แต่ร้านกาแฟ นักท่องเที่ยวต่างชาติรู้จักวารุงในฐานะร้านของชำ หรือร้านอาหาร แต่สำหรับชาวอินโดนีเซียคือร้านค้าเป็นห้องภายในที่พักอาศัย โดยมากวารุงจะดำเนินกิจการโดยผู้หญิงเป็นส่วนใหญ่ นอกจากนี้ร้านค้าหลายแห่งบนเกาะบาหลี มักตั้งชื่อสถานประกอบการเพื่ออำนวยความสะดวกแก่นักท่องเที่ยวโดยใช้ชื่อ วารุง เพื่อสื่อถึงความเป็นอินโดนีเซีย

วารุงแบบดั้งเดิมสร้างขึ้นจากไม้ ไม้ไผ่ และใช้หญ้ามุงหลังคา ส่วนวารุงที่สร้างเป็นถาวรวัตถุจะสร้างด้วยการก่ออิฐถือปูนติดกับบ้านพักอาศัยของครอบครัว และวารุงที่สามารถเคลื่อนย้ายได้ง่ายจะสร้างจากสังกะสี ดีบุก หรือไฟเบอร์กลาส ส่วน วารุงเตินดา  คือวารุงแบบเตนต์ คลุมด้วยผ้าใบกันน้ำ หรือพลาสติกคลุมหลังคา สามารถเคลื่อนย้ายหรือรื้อถอนได้ง่าย
# ปูตูฮาลือบอ
ปูตูฮาลือบอ เป็นขนมพื้นบ้านบริเวณชายแดนภาคใต้ของประเทศไทยhttp://www.thaiculture.go.th/script/test.php?pageID=2274&table_d=food&s_type=มีลักษณะเด่นที่นำสมุนไพรมาเป็นส่วนประกอบ ได้แก่ ขมิ้นชัน ขิง ข่า ตะไคร้ กระเทียม หอมแดง และลูกซัด รสชาติเผ็ดร้อนเล็กน้อยทว่าหอมหวานกลมกล่อม เพราะมีไส้เป็นน้ำตาลโตนด(น้ำตาลโตนด พื้นที่ชายแดนใต้ เรียกน้ำตาลแว่น)

 ความเป็นมา 
เล่าสืบกันมาว่า ขนมปูตูฮาลือบอ มาจากรัฐตรังกานู ประเทศมาเลเซีย ไม่มีประวัติชัดเจนว่าใครเป็นคนค้นคิด และใครนำเข้ามาในไทยhttp://www.thaiculture.go.th/script/test.php?pageID=2274&table_d=food&s_type=

ปูตูฮาลือบอ นิยมทำรับประทานในช่วงฤดูฝน ซึ่งเป็นช่วงที่ชาวบ้านขาดรายได้ เนื่องจากไม่สามารถกรีดยางพาราได้ อีกทั้งเดินทางลำบาก จึงนำวัตถุดิบในครัว รวมทั้งมันสำปะหลัง มาทำเป็นขนมhttp://www.culture.go.th/culture_th/ewt_dl_link.php?nid=1286

ชื่อขนมชนิดนี้เป็นภาษามลายู “ปูตู” แปลว่า แป้ง ส่วน “ฮาลือบอ” แปลว่า เม็ดลูกซัดhttps://so05.tci-thaijo.org/index.php/rusamelae/article/view/63088/51843ซึ่งลูกซัดนั้นเป็นเครื่องเทศที่ให้กลิ่นหอม
# หลัว หรงหวน
หลัว หรงหวน (26 พฤศจิกายน พ.ศ. 2445 – 16 ธันวาคม พ.ศ. 2506) เป็นผู้นำทางทหารคอมมิวนิสต์ชาวจีน เขาเคยดำรงตำแหน่งรองประธานคณะกรรมาธิการสามัญประจำสภาประชาชนแห่งชาติ
# วิพาวีร์ พัทธ์ณศิริ
วิพาวีร์ พัทธ์ณศิริ เป็นนักแสดง ผู้กำกับ และนางแบบชาวไทย

 การศึกษา 
วิพาวีร์จบการศึกษาจากโรงเรียนนานาชาติโชรส์เบอรี จากนั้นจึงไปศึกษาต่อด้าน Fine Art Photography ที่ประเทศอังกฤษ

 เข้าสู่วงการ 
วิพาวีร์เข้าสู่วงการจากการเข้าประกวดไทยซุปเปอร์โมเดลคอนเทสต์ โดยเข้าถึงรอบ Top 50 จากนั้นจึงได้เข้าประกวด Seventeen Ambassador ซึ่งเธอได้รับรางวัลชนะเลิศ ทำให้เธอเริ่มต้นอาชีพในวงการจากการเป็นนางแบบ จากนั้นในปี 2558 วิพาวีรมีผลงานละครเรื่องแรกคือละครซีรีส์เรื่องมาลี เพื่อนรัก..พลังพิสดาร โดยแสดงเป็น ฟรังก์ ฟรานเชสการ์ประวัติ ปริมมี่ วิพาวีร์ พัฒนศิริ

ในปีถัดมาคือในปี 2559 เธอได้ร่วมแสดงในซิทคอมเรื่องฟิตเนสสะเด็ดยาด ทางเอ็มคอตเอชดีโดยรับบทเป็น ไข่ต้ม“วิลลี่-หอย” ยกขบวนความสนุกลงจอ กับ “ฟิตเนสสะเด็ดยาด” จากนั้นเธอจึงหายไปจากหน้าจอประมาณ 6 ปีเนื่องจากไปเรียนต่อและทำงานที่อังกฤษ ก่อนจะมารับงานแสดงอีกครั้งในภาพยนตร์เรื่องเร็วโหด..เหมือนโกรธเธอเมื่อปี 2565 โดยรับบทเป็น ปอฉากแอ็กชั่นในชีวิตจริงของ ‘ปริมมี่’ กับการเรียนรู้ที่จะรักตัวเองผ่านกิจกรรมยามเช้า งานศิลปะ และหนังสือ 

ในปี 2566 วิพาวีร์ได้กำกับและเป็นโปรดิวเซอร์ในภาพยนตร์สั้นเรื่อง ดาหลา สีม่วง จากภาพยนตร์เรื่องนี้ทำให้เธอได้รับรางวัลจากเทศกาลภาพยนตร์สั้นที่ประเทศญี่ปุ่นปริมมี่ วิพาวีร์ คว้ารางวัลในงานเทศกาลหนังสั้นที่โตเกียว

 ผลงาน 
 ละครโทรทัศน์ 
 ปี  เรื่อง  ช่อง  แสดงเป็น 2558 มาลี เพื่อนรัก..พลังพิสดาร จีเอ็มเอ็ม 25 ฟรังก์ ฟรานเชสการ์ 2567 Analog Squad ทีมรักนักหลอก Netflix บุ้ง/แม็ก(ตัวปลอม)

 ซิทคอม 
 ปี  เรื่อง  ช่อง  แสดงเป็น 2559 ฟิตเนสสะเด็ดยาด เอ็มคอตเอชดี ไข่ต้ม

 ภาพยนตร์ 
 ปี  เรื่อง  ค่าย  แสดงเป็น  เข้าฉาย 2565 เร็วโหด..เหมือนโกรธเธอ จีดีเอช ปอ 6 เมษายน
# วัดศิริสุทโธคำชะโนด
200px|thumb|เจ้าอาวาสวัดปัจจุบันคือหลวงปู่เพ็ง

วัดศิริสุทโธคำชะโนด เป็นวัดในพุทธศาสนาใกล้กับบ้านคำชะโนด อำเภอบ้านดุง จังหวัดอุดรธานี ทางภาคตะวันออกเฉียงเหนือของประเทศไทย โดยตั้งอยู่ในเขตวัวังนาคินทร์ริมทะเลสาบที่มีตำนานนาคซึ่งเป็นงูใหญ่อาศัยอยู่

การสักการะนาคเป็นสิ่งหลักอย่างหนึ่งในอารามเล็ก ๆ แห่งนี้ โดยมีพระประมาณสิบรูปอาศัยอยู่ที่นี่ถาวร รวมถึงเชื่อกันว่านาคมีที่ซ่อนตัวอยู่บนเกาะดังกล่าว ซึ่งเชื่อมต่อกับวัดอื่นด้วยสะพาน ส่วนต้นกำเนิดของวัดนั้นตั้งอยู่บนเกาะ

นอกจากนี้ มีการเพิ่มสวนสัตว์ขนาดเล็กที่มีเต่าเข้ามาในอาราม และตรงข้ามอาคารวัดหลักมีตลาดถาวร (ในชนบท) สำหรับผู้มาเยือน
# หาดวงศ์อมาตย์
หาดวงศ์อมาตย์ เป็นชายหาดทางตอนเหนือของเมืองพัทยาบนชายฝั่งตะวันออกของอ่าวไทย ซึ่งอยู่ในจังหวัดชลบุรี และห่างจากกรุงเทพมหานคร  หาดนี้ตั้งอยู่บนแหลมอ่าวนาเกลือ โดยในคริสต์ทศวรรษ 2010 ย่านนี้มีการพัฒนาอสังหาริมทรัพย์จำนวนมาก ซึ่งมีอาคารคอนโดมิเนียมหรูริมชายหาดหลายแห่ง และปัจจุบันเป็นย่านที่มีราคาแพงที่สุดแห่งหนึ่งในพัทยา
# มิเนย์รินโญ่อัลตราแอดเวนเจอส์
มิเนย์รินโญ่อัลตราแอดเวนเจอส์  เป็นแอดเวอร์เกมอินดี พัฒนาโดย มานิคมายด์เกมแล็บ และจัดจำหน่ายโดย โอลด์สคูลเบลนเดอร์แอดดิกเท็ด  ตัวเกมวางจำหน่ายเฉพาะสำหรับสตีม ในวันที่ 27 มกราคม พ.ศ. 2017  ส่วนตัวเกมเวอร์ชันสำหรับไมโครซอฟท์ วินโดวส์
# พิพิธภัณฑ์ประจำจังหวัดฮาร์เกย์ซา
พิพิธภัณฑ์ประจำจังหวัดฮาร์เกย์ซา (, HPM) ก่อตั้งขึ้นใน พ.ศ. 2520 ในเมืองฮาร์เกย์ซา ซึ่งตั้งอยู่ในเขตการปกครองมะโรดิเจห์  ในโซมาลีแลนด์ เป็นพิพิธภัณฑ์แห่งแรกที่ก่อตั้งขึ้นในประเทศนับตั้งแต่ได้รับเอกราชใน พ.ศ. 2503

 การก่อตั้ง 
ในช่วงกลางคริสต์ทศวรรษ 1970 เกิดการเคลื่อนไหวทางวัฒนธรรมที่เข้มแข็งในเมืองฮาร์เกย์ซา ซึ่งเป็นแรงผลักดันเบื้องหลังการก่อตั้งพิพิธภัณฑ์ พิพิธภัณฑ์แห่งนี้เป็นส่วนหนึ่งของศูนย์วัฒนธรรมในเมืองที่ประกอบด้วยโรงละคร ห้องสมุด และพิพิธภัณฑ์ประจำจังหวัด ประกอบด้วยอาคารรูปวงแหวนร่วมศูนย์กลางสองวง พร้อมพื้นที่ประชุมและห้องจัดแสดงชั่วคราว อาคารทรงกลมตรงกลางได้รับแรงบันดาลใจจาก "มุนดุล " ซึ่งเป็นกระท่อมแบบดั้งเดิมที่เกษตรกรชาวโซมาเลียใช้ พิพิธภัณฑ์นี้มีขนาดพื้นที่ 650 ตารางเมตร ได้รับการออกแบบและสร้างโดย อิสมาน ดาฮีร์ อาดัน  ผู้รับเหมาในท้องถิ่น

 สิ่งสะสม 
เมื่อพิพิธภัณฑ์เปิดทำการใน พ.ศ. 2520 มีการจัดแสดงนิทรรศการชาติพันธุ์วิทยา ซึ่งส่วนใหญ่ได้รับสิ่งบริจาคจากชาวเมืองฮาร์เกย์ซา สิ่งของที่จัดแสดงอยู่ในตู้ยาว 20 เมตร จำนวน 2 ตู้ ไม่มีกระจก 1 ตู้ อยู่ในห้องโถงแต่ละห้อง มีผู้ดูแลเพียงสองคน ซึ่งเป็นพนักงานทำสวนและพนักงานทำความสะอาด ในไม่ช้าทั้งสิ่งจัดแสดงและอาคารก็เริ่มทรุดโทรมลง การบูรณะเริ่มต้นขึ้นใน พ.ศ. 2524 โดยตู้จัดแสดงขนาดใหญ่ 2 ตู้ถูกรื้อออก และมีการสร้างตู้กระจกขนาดเล็ก 23 ตู้ มีการติดตั้งตาข่ายบริเวณหน้าต่าง ทาสีอาคารใหม่และทำความสะอาดชุดสิ่งสะสม เดิมมีการจัดแสดงวัตถุประมาณ 4,000 ชิ้น แต่่ในการจัดนิทรรศการใหม่ลดสิ่งจัดแสดงเหลือประมาณ 1,400 รายการ ส่วนที่เหลือถูกเก็บเข้าคลัง มีการจัดแสดงอาวุธปืนแบบพิเศษซึ่งใช้โดยซัยยิด มุฮัมมัด อับดุลละฮ์ ฮัสซัน (, อักษรโซมาลี: 𐒉𐒖𐒕𐒕𐒘𐒆 𐒑𐒙𐒔𐒖𐒑𐒑𐒗𐒆 𐒛𐒁𐒆𐒚𐒐𐒐𐒖𐒔 H𐒖𐒈𐒈𐒖𐒒) และคนของเขาระหว่าง พ.ศ. 2444 ถึง 2464

 การทำลาย 
พิพิธภัณฑ์ถูกทำลายอย่างสิ้นเชิงระหว่างเหตุการณ์การฆ่าล้างเผ่าพันธุ์อิสอัค  ใน พ.ศ. 2531

 การฟื้นฟู 
มีการดำเนินงานบูรณะอาคาร และมีกำหนดแล้วเสร็จใน พ.ศ. 2555
# สมเด็จพระจักรพรรดิฉุน
สมเด็จพระจักรพรรดิฉุน (1824 – 1887), ทรงมีพระนามเดิมว่าจู ซื่อเจิน  เป็นพระราชบิดาในจักรพรรดิหงอู่ ปฐมจักรพรรดิราชวงศ์หมิง

 พระบรมราชประวัติ 

พระองค์ทรงเป็นพระราชโอรสลำดับที่สองในสมเด็จพระจักรพรรดิหมิงซีจู่พระองค์เสด็จพระราชสมภพในชนชั้นชาวนาที่ยากจน ต้องอาศัยเช่าที่ดินทำกินแต่ก็ถูกเอาเปรียบจึงต้องย้ายที่อยู่บ่อยครั้ง ซึ่งบรรพบุรุษของราชสกุลจู เคยอาศัยอยู่ในอำเภอเพ่ย์ (沛) ต่อมาได้ย้ายไปที่ จู้หร่ง (句容) และต่อมา ซีจู่หยู่หวงตี้พระราชชนกในจักรพรรดิฉุนได้ย้ายไปที่เมืองซื้อโจว (泗州) ปัจจุบันคือเมืองซูยี่ตั้งอยู่ในมณฑลเจียงซู และจักรพรรดิฉุนได้ย้ายไปที่เมืองจงหลี่ (钟离) ปัจจุบันคือเมืองเฟิ่งหยางตั้งอยู่ในมณฑลอานฮุย (今安徽凤阳)Ming Taizu Shilu  (明太祖实录), Volume 1：“宋季时，熙祖始徙家渡淮居泗州，父仁祖讳世珍，元世又徙居钟离之东乡，勤俭忠厚，人称长者。母太后陈氏生四子，上其季也。”

ในสมัยราชวงศ์หยวนรัชศกจื้อเจิ้งปีที่ 4 (พ.ศ. 1887) เกิดภัยแล้งและโรคระบาดครั้งใหญ่ในหวยเป่ย (淮北) เป็นเหตุให้จักรพรรดิฉุน, จักรพรรดินีฉุน เสด็จสวรรคต และหนานชางอ๋องสิ้นพระชนม์

ในสมัยรัชศกหลงเฟิ่งปีที่ 9 (พ.ศ. 1906) สมเด็จพระเจ้าเสี่ยวหมิงแห่งราชวงศ์ฮั่นซ่ง (韩宋小明王陛下) ทรงพระราชทานตำแหน่งย้อนหลังแด่ จูซื่อเจิน  ภายหลังการสวรรคตเป็น ไคฟู๋ยี่ทงซานซือ (開府儀同三司), มหาจอมพล (ซ่างจู้กั่ว,上柱國), หลู้จวินกั่วจงซื้อ (錄軍國重事), อัครมหาเสนาบดีขวา (中書右丞相), ไท่เหว่ย (太尉), และพระราชอิสริยยศอู่กั๋วกง (吳國公)Yanshan Hall Collection (弇山堂别集), Volume 6 (San zu jue feng, 三祖爵封)

ในสมัยราชวงศ์หมิงรัชศกหงหวู่ปีที่ 1 (พ.ศ. 1911) สมเด็จพระจักรพรรดิหมิงไท่จู่ ปฐมจักรพรรดิราชวงศ์หมิง ทรงสถาปนาราชวงศ์หมิงขึ้นที่เมืองหนานจิง และมีพระราชโองการสถาปนาสมเด็จพระบรมชนกาธิบดีเป็น จักรพรรดิ ทรงเฉลิมพระอารามนามว่า เหรินจู่ (仁祖) พงศาวดารหมิง บรรพที่ 51：追尊高祖考曰玄皇帝，廟號德祖，曾祖考曰恆皇帝，廟號懿祖；祖考曰裕皇帝，廟號熙祖，皇考曰淳皇帝，廟號仁祖，妣皆皇后。และพระสมัญญานามว่า ฉุนหวงตี้ (淳皇帝)

 เสด็จสวรรคต 

สมเด็จพระจักรพรรดิฉุนภายหลังเสด็จสวรรคตแล้ว ด้วยในอดีตราชสกุลจูยากจนไม่มีแม้แต่เงินจะซื้อหีบใส่พระบรมศพ หรือที่ดินจะฝัง ทำให้พระบรมศพถูกห่อด้วยผ้าเน่าๆ และฝังไว้บนที่ดินของเพื่อนบ้านนามว่า หลิวจี้จู่ (刘继祖) ต่อมาเมื่อจักรพรรดิหงอู่สถาปนาชวงศ์หมิง ได้สร้างพระราชสุสานหมิงหวง (明皇陵) ถวายให้พระราชบิดา朱氏世德碑记
# สมเด็จพระจักรพรรดินีฉุน
ฉุนหวงโฮ่ว (1829 – 1887) ตระกูลเฉิน (陳) เป็นพระอัครมเหสีของหมิงเหรินจู่ และเป็นพระราชชนนีของหมิงไท่จู่ จูหยวนจาง张廷玉（清）·《明史·卷一百一十六·列传第四》仁祖，四子。长南昌王，次盱眙王，次临淮王，次太祖，俱陈太后生

 พระราชประวัติ 
ไม่มีบันทึกพระราชประวัติเกี่ยวกับพระองค์มาก นอกจากบันทึกว่าพระองค์อภิเษกกับหมิงเหรินจู่ และมีพระราชโอรสธิดาด้วยกัน

ในสมัยรัชศกจื้อเจิ้งปี 4 แห่งราชวงศ์หยวน (พ.ศ. 1887) เกิดภัยแล้งและโรคระบาดครั้งใหญ่ในหวยเป่ย (淮北) เป็นเหตุให้จักรพรรดิฉุน, จักรพรรดินีฉุน เสด็จสวรรคต และหนานชางอ๋องสิ้นพระชนม์ เพื่อนบ้านนามว่า หลิว จี้จู่ (刘继祖) ยอมสละที่ดินให้ฝังพระบรมศพ ปัจจุบันคือสุสานหลวงหมิงหวง明史·卷一·本纪第一

ในรัศศกหงอู่ปีที่ 1 แห่งราชวงศ์หมิง (พ.ศ. 1911) หมิงไท่จู่ ทรงเฉลิมพระสมัญญานามแด่พระราชชนนีว่า ฉุนหวงโฮ่ว (淳皇后)明史·卷二·本纪第二

 พระเกียรติยศ 
 พระราชอิสริยยศ 
 พ.ศ. 1829 : เฉิน (陈氏)
 พ.ศ. 1887 : กงฟูเหริน (公夫人)
 พ.ศ. 1911 : จักรพรรดินีฉุน (淳皇后)
# เจ้าชายปีศาจบ้านโมโมจิ
เป็นซีรีส์มังงะญี่ปุ่นที่เขียนและวาดภาพโดยอายะ โชโอโตะ ตีพิมพ์ต่อเนื่องในนิตยสารมังงะโชโจะรายเดือนอาซึกะของคาโดกาวะโชเต็งตั้งแต่เดือนกุมภาพันธ์ 2556 ถึงสิงหาคม 2562 อนิเมะซีรีส์โทรทัศน์ดัดแปลงโดยสตูดิโอไดร์ฟ มีกำหนดฉายในเดือนมกราคมถึงมีนาคม 2567

 สื่อ 
 มังงะ 
เขียนและวาดภาพโดยอายะ โชโอโตะ ได้รับการตีพิมพ์ลงในนิตยสารมังงะอาซึกะของคาโดกาวะโชเต็งตั้งแต่วันที่ 23 กุมภาพันธ์ 2556 จนถึงวันที่ 24 สิงหาคม 2562 ได้รับการตีพิมพ์ภาษาไทยโดยสำนักพิพม์บงกช พับลิชชิ่ง

มังงะภาคต่อเริ่มตีพิมพ์แบบจำกัดในนิตยสารเดียวกันเมื่อวันที่ 24 กรกฎาคม 2566

 จำนวนเล่ม 

 เจ้าชายปีศาจบ้านโมโมจิ: สึกิ 

 อนิเมะ 
ในระหว่างแผงของครันชีโรลในงานงาน Japan Expo 2023 ได้มีการประกาศการดัดแปลงเป็นซีรีส์อนิเมะทางโทรทัศน์ ผลิตโดยสตูดิโอไดรฟ์ และกำกับโดยบ็อบ ชิราฮาตะ ออกแบบตัวละครโดยมาริโกะ โอกะ เขียนบทโดยยาสุโกะ อาโอกิ และดนตรีแต่งโดยอายานะ ซึจิตะ และโทโมยูกิ โคโนะ ซีรีส์นี้ซีรีส์ออกอากาศตั้งแต่วันที่ 6 มกราคมจนถึง 23 มีนาคม 2567 ทางช่องโตเกียวเอ็มเอกซ์และเครือข่ายอื่น ๆ เพลงเปิดคือ  ร้องโดยโย คามิยามะ ในขณะที่เพลงปิดคือ  ร้องโดย Muto พลัส มีเดีย เน็ตเวิร์ค เอเชียได้รับลิขสิทธิ์ซีรีส์นี้ในเอเชียตะวันออกเฉียงใต้

 รายชื่อตอน
# โซสซูสเฟลย์
โซสซูสเฟลย์ (อักษรโรมัน: Sossusvlei หรือ Sossus Vlei) เป็นแอ่งดินเหนียวและเกลือ ที่ล้อมรอบด้วยเนินทรายสีแดง ตั้งอยู่ในตอนใต้ของทะเลทรายนามิบ ส่วนหนึ่งของอุทยานแห่งชาตินามิบ-เนาก์คลุฟท์ ในประเทศนามิเบีย ชื่อของโซสซูสเฟลย์ยังใช้ทั่วไปในความหมายกว้าง ๆ เพื่อเรียกรวมถึงพื้นที่โดยรอบ เช่น เดดเฟลย์ พื้นที่นี้เป็นหนึ่งในจุดหมายปลายของการท่องเที่ยวในประเทศนามิเบีย

ภูมิอากาศของโซสซูสเฟลย์เป็นแบบทะเลทรายร้อน มีอุณหภูมิเฉลี่ยรายปีอยู่ที่ 24  °C ส่วนในฤดูหนาว อุณหภูมิเฉลี่ยต่ำสุดในเวลากลางคืนอยู่ที่ 10 °C ในขณะที่ในฤดูร้อนอุณหภูมิมักพุ่งสูงถึง 40 °C และมีฝนลงน้อย เช่นเดียวกับพื้นที่อื่นในทะเลทรายนามิบ

โซสซูสเฟลย์เป็นหนึ่งในสถานที่ที่ถูกถ่ายภาพมากที่สุดในภูมิภาคนี้ของทวีป และยังเป็นสถานที่ถ่ายทำโฆษณา ภาพยนตร์ดนตรี และภาพยนตร์ ตัวอย่างสำคัญ เช่น ภาพยนตร์สยองจิต The Cell (2000) ที่ทะเลทรายนี้ถ่ายทำเป็นฉากของความฝันในความจริงเสมือน, ภาพยนตร์เชิงจิตวิญญาณเรื่อง Samsara (2011), The Fall (2006) และ Steel Dawn
# ดะโซน
ดะโซน  เป็นแพลตฟอร์มให้บริการสื่อผ่านอินเทอร์เน็ตในรูปแบบสตรีมมิ่งกีฬาและความบันเทิงชั้นนำของสหราชอาณาจักร

ดะโซนออกอากาศกีฬาแบบถ่ายทอดสดและตามคำขอในกว่า 200 ประเทศทั่วโลก โดยมีการดำเนินงานอย่างแข็งแกร่งในประเทศอิตาลี สเปน เยอรมนี ญี่ปุ่น ฝรั่งเศส โปรตุเกส เบลเยียม ไต้หวัน สหรัฐ และ แคนาดา ซึ่งมีสิทธิ์ออกอากาศในประเทศที่สำคัญ

DAZN ก่อตั้งขึ้นในปี 2016 มีแอกเซส อินดัสทรีส์ เป็นผู้ก่อตั้งและผู้ถือหุ้นใหญ่ เป็นผู้ออกอากาศเนื้อหาด้านกีฬาทางแพลตฟอร์มดิจิทัลรายใหญ่ที่สุดของทวีปยุโรป โดยมีลิขสิทธิ์มากกว่า 75 สิทธิ์ ในปี 2022 DAZN ได้เปิดตัวผลิตภัณฑ์อื่น ๆ มากมายที่เป็นส่วนหนึ่งของแพลตฟอร์ม รวมถึง การเดิมพันระหว่างการแข่งขัน วิดีโอเกม การพาณิชย์อิเล็กทรอนิกส์ การจำหน่ายสินค้า และการจำหน่ายตั๋ว

 หมายเหตุ
# มีรา ซอร์วีโน
มีรา แคเทอรีน ซอร์วีโน (, ; เกิด 28 กันยายน ค.ศ. 1967) เป็นนักแสดงชาวอเมริกัน เธอได้รับรางวัลออสการ์และรางวัลลูกโลกทองคำ สาขานักแสดงสมทบหญิงยอดเยี่ยม จากการแสดงในภาพยนตร์ของวูดดี อัลเลนอย่าง เทพเจ้าแห่งความรัก (1995)

นอกจากนี้ เธอยังร่วมแสดงในภาพยนตร์อีกหลายเรื่อง เช่น โรมีแอนด์มิเชลส์ไฮสกูลรียูเนียน (1997), อสูรสูบคน (1997), ลูลูออนเดอะบริดจ์ (1998), นักฆ่ากระสุนโลกันต์ (1998), ซัมเมอร์ออฟแซม (1999), ไลก์แดนดิไลอันดัสต์ (2009) และ เสียงแห่งเสรีภาพ (2023) สำหรับผลงานด้านโทรทัศน์นั้น เธอได้เข้าชิงรางวัลไพรม์ไทม์เอมมี สาขานักแสดงนำหญิงดีเด่นในซีรีส์ขนาดจำกัดหรือภาพยนตร์ จากบทมาริลิน มอนโรในเรื่อง นอร์มาจีนแอนด์มาริลิน และยังได้เข้าชิงรางวัลลูกโลกทองคำ สาขานักแสดงนำหญิงยอดเยี่ยมในซีรีส์ขนาดสั้นหรือภาพยนตร์โทรทัศน์ รวมถึงได้เข้าชิงอีกหนึ่งครั้งจากเรื่อง ฮิวแมนทราฟฟิกคิง (2005)

 ชีวิตช่วงแรก 
ซอร์วีโนเกิดเมื่อวันที่ 28 กันยายน ค.ศ. 1967 ในแมนแฮตตัน นครนิวยอร์ก มารดาของเธอชื่อ ลอแรน รูธ เดวิส เป็นนักละครบําบัดสำหรับผู้ป่วยโรคอัลไซเมอร์และอดีตนักแสดง และบิดาชื่อ พอล ซอร์วีโน เป็นนักแสดงและผู้กำกับภาพยนตร์ เธอมีพี่น้องสองคนชื่อ ไมเคิล และอแมนดา เธอมีเชื้อสายอิตาลีจากบิดา

ซอร์วีโนเติบโตในเทนาฟลาย รัฐนิวเจอร์ซีย์Seal, Mark. "Mira Sorvino's Barcelona" , American Way, January 1, 2001. Accessed December 18, 2013. "When Mira Sorvino arrived in Barcelona in 1994 to film a movie called Barcelona, she had a past in academia and a future in acting. Raised in Tenafly, New Jersey, she was the daughter of tough-guy character actor Paul Sorvino, who raised his kids to strive for an education instead of childhood acting careers." เมื่อครั้งเป็นเด็ก เธอเริ่มเขียนบทและแสดงละครในสนามหลังบ้าน ร่วมกับโฮป เดวิส เพื่อนสมัยเด็ก และยังได้แสดงละครเวทีในโรงเรียนดไวต์-แองเกิลวูดสกูลErvolino, Bill. "Tenafly's Mira Sorvino says she was a Weinstein victim" , The Record (Bergen County), October 10, 2017. Accessed June 14, 2018. "Sorvino, who was raised in Tenafly and took part in theater productions at the Dwight-Englewood School when she was a youngster, told a local news outlet in Los Angeles that Weinstein lured her into his hotel room in 1995 when they were in Canada promoting the Woody Allen film Mighty Aphrodite, the film which earned Sorvino her best-supporting actress award." ซอร์วีโนมีผลการเรียนดีเยี่ยมและได้รับการตอบรับจากมหาวิทยาลัยฮาร์วาร์ด เธอศึกษาเป็นเวลาหนึ่งปีในฐานะนักเรียนแลกเปลี่ยน (CIEE) ณ กรุงปักกิ่ง ประเทศจีน โดยเธอได้เรียนภาษาจีนกลาง ในปี 1989 เธอสำเร็จการศึกษาด้วยเกียรตินิยมดีมาก (magna cum laude) จากมหาวิทยาลัยฮาร์วาร์ด สาขาเอเชียตะวันออกศึกษา
# พิซซาเซฟเวอร์
thumb|พิซซาและพิซซาเซฟเวอร์ในกล่อง

พิซซาเซฟเวอร์  (ผู้ช่วยเหลือพิซซา) บางครั้งเรียกว่า พิซซาเทเบิล (โต๊ะพิซซา) หรือ  พิซซ่าสตูล (ม้านั่งพิซซา) เป็นอุปกรณ์ที่ใช้ในการป้องกันส่วนบนของบรรจุภัณฑ์ใส่อาหารอย่างกล่องพิซซาหรือกล่องเค้กไม่ให้ยุบตัวลงมาตรงกลางและสัมผัสกับอาหารที่อยู่ด้านในHenry Petroski. "A Round Pie in a Square Box" , American Scientist, July–August 2011.

เหตุผลรองลงมาของการใช้พิซซาเซฟเวอร์คือการทำให้ชีสและของแต่งหน้าคงอยู่ตำแหน่งเดิมระหว่างการจัดส่ง พิซซาจึงอยู่ในสภาพดีเมื่อส่งถึงลูกค้า และลูกค้าสามารถดึงพิซซาเซฟเวอร์ออกจากพิซซาได้โดยไม่ต้องสัมผัสตัวพิซซา
# รายการเส้นทางเดินรถโดยสารประจำทางจากสถานีขนส่งผู้โดยสารกรุงเทพ (ถนนบรมราชชนนี)
รายการเส้นทางเดินรถโดยสารประจำทางจากสถานีขนส่งผู้โดยสารกรุงเทพ (สายใต้) ถนนบรมราชชนนี ประกอบไปด้วย

 เส้นทางเดินรถสายใต้ (หมวด 2) 
thumb|รถโดยสารประจำทางสายที่ 993 กรุงเทพฯ - สุราษฎร์ธานี
thumb|รถโดยสารประจำทางสายที่ 987 กรุงเทพฯ - ยะลา - เบตง
thumb|รถโดยสารประจำทางสายที่ 949 กรุงเทพฯ - ภูเก็ต (ข)
thumb|รถโดยสารประจำทางสายที่ 977 กรุงเทพฯ - เพชรบุรี (ข)
เส้นทางเดินรถสายใต้ (หมวด 2) สามารถตรวจสอบเส้นทางเพิ่มเติมได้ที่เว็บไซต์ของบริษัท ขนส่ง จำกัด (บขส.) และบริษัทที่ได้สัมปทานเดินรถร่วมบริการในแต่ละสาย
สายที่ชื่อเส้นทางเดินรถหมายเหตุ61กรุงเทพฯ - บ้านเขาต่อ - พังงา62กรุงเทพฯ - ขนอม63กรุงเทพฯ - ภูเก็ต64กรุงเทพฯ - ระนอง65กรุงเทพฯ - ชุมพร66กรุงเทพฯ - บางสะพาน68กรุงเทพฯ - วัดไผ่โรงวัว - สองพี่น้อง69กรุงเทพฯ - บางบัวทอง - ด่านช้าง70กรุงเทพฯ - ปราณบุรี71กรุงเทพฯ - หัวหิน72กรุงเทพฯ - ท่ายาง73กรุงเทพฯ - เพชรบุรี74กรุงเทพฯ - บ้านแหลม76กรุงเทพฯ - ราชบุรีเดินรถเฉพาะตัดช่วง กรุงเทพฯ - พุทธมณฑล - ราชบุรี77กรุงเทพฯ - โพธาราม78กรุงเทพฯ - ดำเนินสะดวก - สมุทรสงคราม80กรุงเทพฯ - สองพี่น้อง81กรุงเทพฯ - กาญจนบุรีเดินรถเฉพาะตัดช่วง กรุงเทพฯ - พุทธมณฑล - กาญจนบุรี82กรุงเทพฯ - บ้านโป่ง83กรุงเทพฯ - นครปฐมเดินรถเฉพาะตัดช่วง กรุงเทพฯ - พุทธมณฑล - นครปฐม(ม.ศิลปากร)88กรุงเทพฯ - สุพรรณบุรี89กรุงเทพฯ - หลังสวน99กรุงเทพฯ - พังงา949กรุงเทพฯ - ภูเก็ต950กรุงเทพฯ - กระบี่952กรุงเทพฯ - บางบัวทอง - สุพรรณบุรี953กรุงเทพฯ - ท่าช้าง - หันคา971กรุงเทพฯ - ชะอำ973กรุงเทพฯ - สงขลา976กรุงเทพฯ - สมุทรสงคราม977กรุงเทพฯ - เพชรบุรี978กรุงเทพฯ - หัวหิน979กรุงเทพฯ - ประจวบคีรีขันธ์981กรุงเทพฯ - นครศรีฯ - ปากพนัง982กรุงเทพฯ - หาดใหญ่983กรุงเทพฯ - กระบี่984กรุงเทพฯ - สตูลขยายเส้นทางถึงสตูลปี 2565985กรุงเทพฯ - ปราณบุรี986กรุงเทพฯ - สุไหงโกลก987กรุงเทพฯ - ยะลา988กรุงเทพฯ - สตูล989กรุงเทพฯ - พัทลุง990กรุงเทพฯ - ชุมพร991กรุงเทพฯ - ดอนสัก - เกาะสมุย992กรุงเทพฯ - หาดใหญ่993กรุงเทพฯ - สุราษฎร์ธานี994กรุงเทพฯ - ด่านช้าง - บ้านไร่995กรุงเทพฯ - ตะกั่วป่า996กรุงเทพฯ - ดำเนินสะดวก997กรุงเทพฯ - นครปฐม998กรุงเทพฯ - ทุ่งสง9912กรุงเทพฯ - คลองท่อม - กระบี่9914กรุงเทพฯ - นาทวี9917กรุงเทพฯ - สุไหงโกลก
# ความสัมพันธ์บอสเนียและเฮอร์เซโกวีนา–ซาอุดีอาระเบีย
บอสเนียและเฮอร์เซโกวีนาจัดตั้งสถานทุตของตนในรียาด และ ซาอุดีอาระเบีย จัดตั้งสถานทุตของตนในซาราเยโว ซาอุดีอาระเบียให้ความช่วยเหลือทางการเงิน การสนับสนุนด้านวัฒนธรรม และมนุษยธรรมแก่บอสเนียจำนวนมหาศาล นับตั้งแต่ได้รับเอกราชใน ค.ศ. 1992 มัสยิดพระเจ้าฟะฮด์ มัสยิดที่ใหญ่ที่สุดในซาราเยโว ได้รับงบประมาณจากรัฐบาลซาอุดีอาระเบียและตั้งชื่อตามสมเด็จพระราชาธิบดีฟะฮัด บิน อับดุลอะซีซ อาล ซะอูด อดีตพระมหากษัตริย์
# ชิฟราห์และปูอาห์
ชิฟราห์  และ ปูอาห์  เป็นนางผดุงครรภ์สองคนที่มีส่วนช่วยป้องกันการฆ่าล้างเผ่าพันธุ์ต่อเด็กชาวฮีบรูที่กระทำโดยชาวอียิปต์ตามที่ระบุในอพยพ 1:15–21 

ตามเรื่องเล่าในหนังสืออพยพ ฟาโรห์หรือกษัตริย์แห่งอียิปต์มีรับสั่งให้ชิฟราห์และปูอาห์ฆ่าทารกชาวฮีบรูเพศชายทุกคน แต่ทั้งคู่ไม่ยอมทำตามรับสั่ง เมื่อฟาโรห์เรียกตัวทั้งคู่เข้าเฝ้า ทั้งคู่จึงทูลฟาโรห์ว่าผู้หญิงชาวฮีบรูแข็งแรงจึงคลอดบุครก่อนที่นางผดุงครรภ์ไปถึง  พระเจ้าจึงทรง "ดีต่อนางผดุงครรภ์นั้น" และ "โปรดให้พวกนางมีครอบครัว"

 อพยพ 1:15–1:21